### 15.    Beslutning om fremrykning af anlægsbudget til vejvedligeholdelse i 2021

**Åbent**

Sagsnr.: 326-2020-16761       J.nr.: 05.00.00           Dokumentnr.:
326-2020-197231

**Sagstype**

Beslutning.

**Resume og sagens baggrund**

Med henblik på at understøtte aktiviteten i den private
sektor i [adresse] besluttede Kommunalbestyrelsen den 24. juni 2020 at fremrykke
og igangsætte en række anlægsaktiviteter til udførelse i 2020.

Der blev således fremlagt forslag om at fremrykke hele anlægsbudgettet
på i alt 7,613 mio. kr. til vejvedligeholdelse i byområder 2021 til udførelse i
2020. Kommunalbestyrelsen besluttede, at der skulle arbejdes videre med
forslaget. Der lægges derfor op til, at der gives en anlægsbevilling til
udførelse af opgaverne. Prioriteringen vil overordnet følge den prioritering, som
Teknik- og Miljøudvalget har besluttet på sit møde den 2. april 2020.

**Indstillinger**

Direktøren indstiller,

1.
at der gives en anlægsbevilling på 7,613 mio. kr. i 2020 finansieret ved
en fremrykning af det afsatte rådighedsbeløb i 2021 til vejvedligeholdelse i
byområder, og

2.
at anlægsbudgettet anvendes til de af Teknik- og Miljøudvalget
prioriterede opgaver.

**Behandling**

Økonomiudvalget, Kommunalbestyrelsen.

**Sagsfremstilling**

I forbindelse med situationen i [adresse] som følge af
Covid-19 er der et ønske om at understøtte aktiviteterne i den private sektor
og dermed at modvirke eventuelle økonomiske udfordringer i samfundet.

På den baggrund har Kommunalbestyrelsen besluttet at
fremrykke anlægsbudgettet til vejvedligeholdelse i byområder i 2021 og at
igangsætte de opgaver, som Teknik- og Miljøudvalget prioriterede på sit møde
den 2. april 2020.

På investeringsoversigten er der afsat 7,613 mio. kr. til
vejvedligeholdelse i byområder i 2021. Heraf foreslås der på baggrund af
Teknik- og Miljøudvalgets beslutning fremrykket og frigivet i alt 7,613 mio.
kr. til renovering af vejbelægningen på blandt andre Hans Nørgaard,
[adresse], [adresse], Frederiksberg, og Lykkebakken. I forbindelse med
asfaltudbuddet i 2020 er de pågældende vejstrækninger medtaget som option, og
arbejderne vil derfor relativt hurtigt kunne igangsættes.

Udover asfaltarbejderne har Teknik- og Miljøudvalget prioriteret,
at der inden for anlægsbudgettet til vejvedligeholdelse i byområder i 2021
afsættes cirka 2,5 mio. kr. til genmarkering af veje i byområder.

Det skal bemærkes, at efter fremrykning
af anlægsbudgettet til vejvedligeholdelse i 2021, så vil hele anlægsbudgettet til
vejvedligeholdelse i byområder i 2021 være anvendt, og der vil med det
nuværende budget derfor være 0 mio. kr. tilbage i 2021.

**Økonomiske konsekvenser**

Der er afsat et rådighedsbeløb på i alt 7,613 mio. kr. i
2021 til vejvedligeholdelse i byområder. Det bemærkes, at restrådighedsbeløbet
herefter udgør 0 mio. kr. i 2021.

Fremrykning af de 7,613 mio. kr. til 2020 finansieres af
kassen, og rådighedsbeløbet i 2021 reduceres tilsvarende.

[adresse] bemærkninger er indarbejdet i sagen.

**Økonomiudvalgets møde den 19.
august 2020:**

Anbefales.